ທ່ານ ໄບເດັນ ແກ້ໄຂຂໍ້ບົກຜ່ອງ ເພື່ອຂະຫຍາຍການເຂົ້າຫາປະກັນສຸຂະພາບ
ປະຊາຊົນອາເມຣິກັນປະມານ 55 ເປີເຊັນສະໜັບສະໜູນນປະກັນສຸຂະພາບລາຄາຖືກ, ອີງຕາມການຢັ່ງຫາງສຽງເມື່ອບໍ່ດົນມານີ້ ໂດຍມູນນິທິຄອບຄົວ Kaiser. 
ປະທານາທິບໍດີ ສະຫະລັດ ທ່ານ ໂຈ ໄບເດັນ ໃນວັນອັງຄານທີ່ຜ່ານມາ ໄດ້ປະກາດແຜນການທີ່ຈະຂະຫຍາຍການເຂົ້າຫາປະກັນສຸຂະພາບ ດ້ວຍການສະເໜີການປ່ຽນແປງກົດໝາຍປະກັນສຸຂະພາບລາຄາຖືກ ເພື່ອອະນຸຍາດໃຫ້ຄອບຄົວຄົນອາເມຣິກັນອີກຫຼາຍລ້ານຄອບຄົວຊື້ແຜນປະກັນສຸຂະພາບແລະໄດ້ຮັບເຄຣດິດພາສີ ເພື່ອຊົດເຊີຍຄ່າໃຊ້ຈ່າຍດັ່ງກ່າວ ນັກຂ່າວວີໂອເອປະຈຳທຳນຽບຂາວ ແພັດຊີ ວິດາຄຸສວາຣາ ມີລາຍງານນີ້, ເຊິ່ງພຸດທະສອນ ຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ສະຫະລັດ ແມ່ນປະເທດອຸດສາຫະກຳພຽງປະເທດດຽວ ທີ່ບໍ່ສະໜອງປະກັນສຸຂະພາບ ໃຫ້ແກ່ປະຊາຊົນຂອງເຂົາເຈົ້າໝົດທຸກຄົນ ປະຊາຊົນອາເມຣິກັນປະມານ 8 6 ເປີເຊັນ, ຫຼື 28 ລ້ານຄົນ, ບໍ່ມີປະກັນສຸຂະພາບໃນຈຸດໃດນຶ່ງລະຫວ່າງປີ 2020, ອີງຕາມຂໍ້ມູນຫ້ອງການສຳມະໂນຄົວສະຫະລັດ ປະທານາທິບໍດີໂຈ ໄບເດັນ ຢາກທີ່ຈະຫຼຸດຕົວເລກດັ່ງກ່າວລົງ ປະທານາທິບໍດີໂຈ ໄບເດັນ ກ່າວວ່າ “ເວລາໃດທີ່ກົດລະບຽບທີ່ຖືກສະເໜີໃນມື້ນີ້ແລ້ວສົມບູນ, ເລີ່ມຕົ້ນປີໜ້າ, ຄອບຄົວທັງຫຼາຍໃນອາເມຣິກາ ຈະໄດ້ຮັບການຊ່ວຍເຫຼືອ ທີ່ເຂົາເຈົ້າຕ້ອງການ ເພື່ອຊື້ປະກັນສຸຂະພາບຄອບຄົວຢ່າງຄົບຖ້ວນ ທຸກຄົນໃນຄອບຄົວ ” ທ່ານໄບເດັນໄດ້ປະກາດຂໍ້ສະເໜີຂອງທ່ານໃນວັນອັງຄານວານນີ້ຢູ່ທຳນຽບຂາວກັບອະດີດປະທານາທິບໍດີບາຣັກໂອບາມາ, ຜູ້ທີ່ໄດ້ເຊັນກົດໝາຍ ປະກັນສຸຂະ ພາບລາຄາຖືກ, ເຊິ່ງແມ່ນກົດໝາຍປະກັນສຸຂະພາບກວ້າງຂວາງທີ່ຮູ້ຈັກກັນໃນຊື່ Obamacare, ໃນເດືອນມີນາ 2020 ນີ້ແມ່ນການກັບຄືນໄປຢ້ຽມຢາມທຳ ນຽບຂາວເປັນຄັ້ງທຳອິດ ຂອງທ່ານໂອບາມາ ນັບຕັ້ງແຕ່ທ່ານໄດ້ອອກຈາກຕຳ ແໜ່ງໃນປີ 2017 ຫຼັງຈາກການດຳລົງຕຳແໜ່ງສອງສະໄໝໂດຍມີທ່ານໄບເດັນເປັນຮອງປະທານາທິບໍດີຂອງທ່ານ ທ່ານບາຣັກ ໂອບາມາ ອະດີດປະທານາທິບໍດີ ກ່າວວ່າ “ແຕ່ບໍ່ມີຫຍັງທີ່ໄດ້ເຮັດໃຫ້ຂ້າພະເຈົ້າພູມໃຈໄປກວ່າການສະໜອງປະກັນສຸຂະພາບທີ່ດີກວ່າເກົ່າແລະມີການປົກປ້ອງຫຼາຍກວ່າເກົ່າ ໃຫ້ປະຊາຊົນຫຼາຍລ້ານຄົນໃນທົ່ວປະເທດນີ້ ” ຂໍ້ສະເໜີການປ່ຽນແປງຂອງທ່ານໄບເດັນຕໍ່ກົດໝາຍປະກັນສຸຂະພາບລາຄາຖືກຈະແກ້ໄຂ ອັນທີ່ເອີ້ນວ່າ ຄວາມບົກຜ່ອງເລັກນ້ອຍຂອງຄອບຄົວ ອີງຕາມກົດລະບຽບໃນປັດຈຸບັນນີ້, ສະມາຊິກຄອບຄົວຂອງພະນັກງານຄົນນຶ່ງຜູ້ທີ່ຊື້ປະກັນສຸຂະພາບຜ່ານຜູ້ຈ້າງງານແມ່ນບໍ່ມີສິດສຳລັບເຄຣດິດພາສີຄຸນນະພາບສູງ, ແມ່ນ ກະທັ້ງທີ່ເຂົາເຈົ້າຕ້ອງການເພື່ອຊື້ປະກັນສະຂຸພາບ ຄວາມບົກຜ່ອງດັ່ງກ່າວໄດ້ສົ່ງຜົນກະທົບຕໍ່ປະຊາຊົນປະມານ 5 ລ້ານຄົນ, ອີງຕາມທຳນຽບຂາວ ສະມາຊິກສະພາຕໍ່າສັງກັດພັກຣີພັບບລີກັນ ທ່ານ ເຄວິນ ເບຣດີ, ຜູ້ນຳຄະນະກຳມະການພາສີສະພາຕໍ່າ ໄດ້ຕຳໜິຕິຕຽນການເຄື່ອນໄຫວດັ່ງກ່າວ ແລະ ໄດ້ກ່າວຫາທ່ານໄບເດັນ ກ່ຽວກັບການໃຊ້ດຳລັດປະທານາທິບໍດີ ໃນທາງທີ່ຜິດ ປະກັນສຸຂະພາບຂອງປະເທດດັ່ງກ່າວແມ່ນລະບົບລັດ-ເອກະຊົນ, ດ້ວຍປະມານ 65 ເປີເຊັນຂອງຊາວອາເມຣິກັນແມ່ນໄດ້ຮັບການປົກປ້ອງໂດຍປະກັນສຸຂະພາບຂອງເອກະຊົນ ແລະທີ່ເຫຼືອແມ່ນເພິ່ງພາອາໄສປະກັນຂອງລັດ, ອີງຕາມປະກັນ ໄພ Medicare ແລະ Medicaid ທ່ານ ບິລ ໂຮກແລນ, ຈາກສູນກາງນະໂຍບາຍສອງພັກການເມືອງກ່າວວ່າ “ນີ້ແມ່ນປະເທດທີ່ມຸ່ງເນັ້ນໄປສູ່ພາກເອກະຊົນ, ຜູ້ຈ້າງງານ, ແລະ ຜູ້ຈ້າງງານທີ່ສະໜອງຜົນປະໂຫຍດທີ່ໄດ້ສ້າງພາວະບໍ່ຕໍ່ເນື່ອງນີ້, ຖ້າເຈົ້າມັກລະຫວ່າງພວກເຮົາບໍ່ປະກັນສຸຂະພາບທີ່ບໍ່ໄດ້ມີໃຫ້ໝົດທຸກຄົນ ” ປະຊາຊົນອາເມຣິກັນປະມານ 55 ເປີເຊັນສະໜັບສະໜູນນປະກັນສຸຂະພາບລາຄາຖືກ, ອີງຕາມການຢັ່ງຫາງສຽງເມື່ອບໍ່ດົນມານີ້ ໂດຍມູນນິທິຄອບຄົວ Kaiser ໃນລະຫວ່າງລັດຖະບານທ່ານທຣຳ, ພັກຣີພັບບລີກັນໃນລັດຖະສະພາໄດ້ພະຍາ ຍາມທີ່ຈະຍົກເລີກກົດໝາຍດັ່ງກ່າວ ແຕ່ໄດ້ປະສົບຄວາມລົ້ມແຫຼວ ນັບຕັ້ງແຕ່ທ່ານໄບເດັນໄດ້ເຂົ້າກຳຕຳແໜ່ງ, ການລົງທະບຽນແລະການຊື້ປະກັນສຸຂະພາບຜ່ານກົດໝາຍປະກັນສຸຂະພາບລາຄາຖືກແມ່ນໄດ້ພຸ່ງຂຶ້ນສູງສຸດ ກົດໝາຍດັ່ງກ່າວໄດ້ຕັດຕົວເລກຜູ້ທີ່ບໍ່ມີປະກັນສຸຂະພາບລົງຢ່າງຫຼວງຫຼາຍ, ເຊິ່ງຄັ້ງນຶ່ງເຄີຍຢືນຢູ່ 46 5 ລ້ານຄົນ